તુલા : તા 6 ,7 અને 8 દરમિયાન આવકના પ્રમાણમાં ખર્ચ વધુ રહેશે. અતિ વ્યસ્તતાના કારણે ઉતાવળમાં નુકસાન કરી લેશો. ઉપરી અધિકારીનો ઠપકો સાંભળવો પડે. તા 9 અને 10 દરમિયાન વ્યવસાયના નિર્ણયો ગંભીરતાથી લેશો જેનું પરિણામ સકારાત્મક આવશે. મકાન સંબંધી કાર્ય આગળ વધશે. આપની લાગણીઓનો લોકો ખોટો ફાયદો ઉઠાવી શકે છે. આપની બુદ્ધિ અને વિવેકથી આપનું કાર્ય ધર્યા કરતા જલદી પૂર્ણ થશે. તા 10થી બુધ આપની રાશિથી સાતમાં સ્થાનમાં ભ્રમણ કરતા પારિવારિક સબંધો સારા રહેશે. ખર્ચાનું પ્રમાણ વધશે. પ્રણય સંબંધમાં આપ ખુશી અને આનંદ મેળવશો. તા 11 અને 12 દરમિયાન ઉપરી અધિકારી સાથે શાણપણથી કામ લેવું હિતાવહ છે. નવા વાહનની ખરીદી કરશો. તમે પોતાની આસપાસના માહોલને વધુ અનુકૂળ બનાવવા ગેઝેટ્સ અથવા સુશોભનની ચીજો પાછળ ખર્ચ કરો તેવી શક્યતા પણ છે. પ્રણય પ્રસંગમાં સફળતા મળશે પણ પરંતુ લગ્નેતર સંબંધ હશે તો જાહેર થતા જીવનસાથી જોડે આપને અણબનાવ થઈ શકે છે. આ સમયમાં કોઈપણ કામ ધૈર્યથી કરવાની સલાહ છે.